Spoštovani.

V zvezi z zgornjim  razpisom Občine Krško prosimo za dodatne informacije in obrazložitve:

1. Ali se lahko prijavijo tudi dejanski že nastali stroški v zvezi s priključitvijo na elektro omrežje, postavitev trafo postaje, pogoj in sovlaganje z ECE Celje?

Odgovor:

Kot upravičen strošek štejejo stroški, ki so nastali pri gradnji infrastrukture, ki je določena v pogodbi o opremljanju. Če nastali stroški niso del pogodbe o opremljanju, niso upravičen strošek.

2. Prosimo za pojasnilo glede zaveze prejemnika (prva alineja 5. člena vzorca pogodbe), ki navaja, da se prejemnik zavezuje, da ne bo brez soglasja občine s stvarno pravico obremenil nepremičnine oz. objekt, ki je bil predmet subvencije, najmanj 10 let po prejemu subvencije?  V razpisu tega pogoja nismo zasledili, predstavlja pa dodatno birokratsko oviro za poslovanje in nadaljnje investicije ter razvoj  družbe.

Odgovor:

Pogodbe z vsemi upravičenci bomo uskladili z besedilom razpisa, ker pomeni, da bo ta zaveza črtana. Upravičenec bo zavezan le k pridobitvi soglasja v primeru odtujitve nepremičnine.

3. Ali se lahko prijavi in kako se naj oceni strošek ukrepa – dviga kote objekta, ki je bil kot pogoj določen v zvezi z zagotavljanjem poplavne varnosti pri izdaji gradbenega dovoljenja?

Odgovor:

V kolikor dela še niso bila izvedena, niso upravičen strošek. Možno pa bo ponovno kandidirati na razpis, ko bodo dela izvedena.